Matej Beňuš

Matej Beňuš (* 2. november 1987, Bratislava) je slovenský vodnoslalomár a vodný zjazdár, ktorý súťaží v disciplíne C1 a je členom vodnoslalomárskeho oddielu klubu ŠKP Bratislava. Je taktiež členom slovenského reprezentačného družstva.

Je držiteľom 8 zlatých medailí z MS vo vodnom slalome a 7 zlatých medailí z majstrovstiev Európy v kategórii hliadok. V individuálnych disciplínach získal bronzovú medailu z MS 2011 a striebro a 2 bronzy z ME 2010, 2013 a 2015. Je taktiež celkovým víťazom svetového pohára z rokov 2010 a 2015, ku ktorým pridal v ďalších rokoch 2 strieborné a 2 bronzové umiestnenia. Okrem toho je víťazom slovenského pohára v ročníkoch 2010 a 2012, v roku 2009 skončil bronzový. Na olympijských hrách získal striebornú medailu v roku 2016 a bronzovú medailu v roku 2024. 

Vo vodnom zjazde získal v roku 2017 na majstrovstvách sveta striebornú medailu. 

Jeho sestra Dana Mannová je tiež vodnoslalomárka, medailistka z MS a ME, v súčasnosti reprezentuje USA.

náhľad|center|Matej Beňuš (2019)

 Referencie 

 Iné projekty 

 Externé odkazy 
 Oficiálna stránka športovca
 Oddiel vodného slalomu a zjazdu ŠKP Bratislava 

Kategória:Slovenskí vodní slalomári
Kategória:Slovenskí kanoisti
Kategória:Slovenskí strieborní olympijskí medailisti
Kategória:Slovenskí bronzoví olympijskí medailisti
Kategória:Osobnosti z Bratislavy
Kategória:Slovenskí olympionici
Kategória:Kanoisti na Letných olympijských hrách 2024